Moot-moord: Skoonseun weer in hof | Maroela Media
Moot-moord: Skoonseun weer in hof
Stefan Visser tydens 'n vorige hofverskyning. Foto: Phillip Bruwer
Stefan Visser (29), wat verdink word van die moord op sy skoonma, pastoor Elsabe van Niekerk (55) van Pretoria se Moot-gebied, het Dinsdag vir die eerste keer weer in die Pretoria-landdroshof verskyn nadat sy borgtogaansoek in Junie van die hand gewys is.
Visser het vlugtig verskyn, waarna die moordverhoor uitgestel is, aangesien uitslae van DNS-bewyse nog nie gereed is nie. Die saak word weer op 21 September hervat.
Maroela Media het vroeër berig Visser en Van Niekerk se dogter, Leandri, was besig om te skei, toe die moord op 11 April in Gezina plaasgevind het. Visser het tydens sy borgaansoek beweer sy skoonouers het in hul huwelik ingemeng en hom weerhou daarvan om sy twee kinders te sien.
Elsabe van Niekerk. Foto: Facebook
Van Niekerk is by haar broer se werkswinkel vermoor nadat sy en Visser glo 'n argument oor die kinders gehad het. Visser beweer hy het "geknak" toe Van Niekerk op hom gegil en hom gestamp het, waarna hy nie meer kan onthou wat gebeur het totdat hy later dieselfde dag by sy vriendin se ouma se huis in Rietondale in hegtenis geneem is nie.
Van Niekerk is 31 keer met 'n mes gesteek en vier keer gesny. Die staat voer aan die moordwapen is Visser se vuisyster.
Hy het op 14 April vir die eerste keer in die hof verskyn op aanklag van moord met voorbedagte rade, wat 'n skedule 6-misdryf is. Sy borgtogaansoek is op 13 Junie van die hand gewys.
Landdros Kiru Pillay het in haar uitspraak gesê die waarskynlikheid bestaan dat die res van die gesin se lewens in gevaar is. Dit volg nadat Visser glo tydens 'n vorige geleentheid aan sy skoonma gesê het hy gaan haar, haar man, sy vrou en hul kinders om die lewe bring, waarna hy selfmoord gaan pleeg. "Hy het klaar die eerste gedeelte van dié dreigement uitgevoer," het sy toe gesê.
Sy het voorts gesê Visser het nie tydens die aansoek aangedui dat hy onskuldig is nie, maar net dat hy geheueverlies omtrent die voorval het. "Die bewering dat hy nie kan onthou nie, is slegs deur sy verdediging aangevoer. Dit is nie feitelik bewys nie. Daar is egter bewyse dat hy 'n balaklawa aangehad het om te probeer om sy identiteit weg te steek. Hy het ook gevlug en probeer jok deur te sê daar was 'n inbraak waarby vier swart mans in 'n rooi VW Golf betrokke was en dit is onwaarskynlik dat hy tydelik waansinnig was. As dit wel die geval is, hou dit ook 'n gevaar vir die publiek in as hy vrygelaat word, aangesien 'n mens nie weet wat dié gemoedstoestand by hom veroorsaak nie."
Visser bly in aanhouding by die Kgosi Mampuru-gevangenis.
Lees die vorige berigte oor die Moot-moord op Maroela Media.
misdaad Moot Pretoria Stefan Visser
Maties-studente uit SR-verkiesing geskors
[Verkiesing] Mpumalanga 'n ANC-vesting ondanks erge binnegevegte
Toevallig weet meer mense dat hierdie geweldenaar onteenseglik moord gepleeg het met voorbedagte rade-daar is dan selfs volgens getuies 'n selfoon-video-opname van die moord! Hoe is dit hoegenaamd moontlik dat stellings soos "verdink word van moord", ens. gemaak kan word? En hoe kan so 'n persoon se toerekeningsvatbaarheid enigsins bevraagteken word deur sy regsverteenwoordigers as dat hy hom beroep op "geheueverlies" of "tydelike waansinnigheid"? 'n Ouma en moeder is wreed deur 'n onmenslike wandaad uit die lewe geruk-die moeder en kinders leef seker in daaglikse vrees en met erge trauma oor wat gebeur het! Waar kom DNA-toetse in selfs nadat… Lees meer »
Dit is wreed wat met so n lieflike mens gebeur het en sy flou verskoning dat sy op hom gegil het is pateties n ma baklei vir haar kinders en soms is dit met n geskree het die wreedaard al gesien hoe baklei n wilde dier vir haar kleintjies!!!
Elke maand selfde berig
Nou dat sy n pastoor was is sy wonderlik?
Dalk was hy al jare lank gedryf na die daad toe. Dis wat die berig se. Maar dis altyd die persoon wat dood is. Wat onskuldig was.
Mens kry nie slegte mense wat dood gaan nie
Jy gaan nie uitkom uit die ding nie
Jy & jou regshulp kan maar probeer, jy sal moet bewys dat jy nie 'n bewustheidsvlak gehad het nie, die teendeel is klaar bewys, jy het mooi geweet om spore te probeer doodvee en na jou nuwe meisie se mense te vlug, nogal heelwat vir 'n ou met bewusheid probleme. Gelukkig is daar maatstawwe – verdomde swak prokureur met 'n truuk probeer, dit is seker jou enigste moontlikheid, maar dit gaan nie werk nie. Seun jy moet maar op die harde manier leer dade het gevolge en jy moet verantwoordelikheid daarvoor vat.